Statsforvaltningen sætter nu en stopper for Frederikshavn Kommunes planer om at tilbagekøbe skibakken fra Skicenter Nordjylland - for derefter at udleje den til selvsamme selskab.

Øvelsen skulle ellers skaffe Skicenter Nordjylland Aps kapital til at realisere planerne for området, men da byrådet for en måned siden accepterede idéen, overtrådte de kommunalfuldmagten. Det fortæller Nordjyske. Ifølge statsforvaltningen må kommunen ikke støtte projektet, da det ikke er en saglig kommunal interesse at sikre skicentrets likviditet. En kommune må nemlig ikke drive nogen form for kommerciel virksomhed, og altså heller ikke udleje kommunale arealer på kommercielle vilkår.